CELEX: 22006D0062
Language: el
Date: 2006-06-02 00:00:00
Title: Απόφαση της Μεικτής Επιτροπής του ΕΟX αριθ. 62/2006, της 2ας Ιουνίου 2006 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

7.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 245/9
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX αριθ. 62/2006
   της 2ας Ιουνίου 2006
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. 35/2006, της 10ης Μαρτίου 2006 (1).
            
         
               (2)
            
            
               Η απόφαση αριθ. 884/2004/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 για την τροποποίηση της απόφασης αριθ.1692/96/ΕΚ περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (2), όπως διορθώθηκε με την ΕΕ L 201 της 7.6.2004, σ. 1, πρέπει να ενσωματωθεί στη συμφωνία.
            
         
               (3)
            
            
               Η απόφαση αριθ. 884/2004/ΕΚ αναφέρεται στην οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών (3), στον κανονισμό (ΕΚ) αριθ. 1164/94 του Συμβουλίου της 16ης Μαΐου 1994 για την ίδρυση του ταμείου συνοχής (4) και στον κανονισμό (ΕΚ) αριθ. 1267/1999 του Συμβουλίου της 21ης Ιουνίου 1999 για τη θέσπιση μέσου προενταξιακών διαρθρωτικών πολιτικών (5), οι οποίοι δεν έχουν ενσωματωθεί στη συμφωνία.
            
         
               (4)
            
            
               Η απόφαση αριθ. 884/2004/ΕΚ αναφέρεται στον κανονισμό (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων (6), δυνάμει του οποίου η συνεργασία των συμβαλλομένων μερών περιορίζεται στον τομέα των διευρωπαϊκών δικτύων τηλεπικοινωνιών,
            
         ΑΠΟΦΑΣΙΖΕΙ:
   Άρθρο 1
   Το σημείο 5 (απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας τροποποιείται ως εξής:
   
               1.
            
            
               Προστίθεται η ακόλουθη περίπτωση:
               
                           «—
                        
                        
                           
                              32004 D 0884: Απόφαση αριθ. 884/2004/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004 (ΕΕ L 167 της 30.4.2004, σ. 1), όπως διορθώθηκε με την ΕΕ L 201 της 7.6.2004, σ. 1.»
                        
                     
         
               2.
            
            
               Το κείμενο της προσαρμογής η) αντικαθίσταται από το ακόλουθο κείμενο:
               «στο άρθρο 8 παράγραφος 1 δεν ισχύουν οι λέξεις “και με την εφαρμογή των οδηγιών 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών και 92/43/ΕΟΚ”».
         
               3.
            
            
               Στο κείμενο προσαρμογής θ) οι λέξεις «2.26. Ισλανδία» αντικαθίστανται από «2.16. Ισλανδία» και οι λέξεις «2.27. Νορβηγία» αντικαθίστανται από «2.17. Νορβηγία».
            
         
               4.
            
            
               Στο κείμενο προσαρμογής ι) οι λέξεις «3.24. Νορβηγία» αντικαθίστανται από «3.16. Νορβηγία».
            
         
               5.
            
            
               Στο κείμενο προσαρμογής ια) η λέξη «(Αεροδρόμια)» αντικαθίσταται από «(δίκτυα αεροδρομίων)», οι λέξεις «6.18. Ισλανδία» αντικαθίστανται από «6.8. Ισλανδία» και οι λέξεις «6.19. Νορβηγία» αντικαθίστανται από «6.9. Νορβηγία».
            
         Άρθρο 2
   Τα κείμενα της απόφασης αριθ. 884/2004/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 3 Ιουνίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Ιουνίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 147 της 1.6.2006, σ. 53.
   
      (2)  ΕΕ L 167 της 30.4.2004, σ. 1.
   
      (3)  ΕΕ L 103 της 25.4.1979, σ. 1.
   
      (4)  ΕΕ L 130 της 25.5.1994, σ. 1.
   
      (5)  ΕΕ L 161 της 26.6.1999, σ. 73.
   
      (6)  ΕΕ L 228 της 23.9.1995, σ. 1.
   
      (7)  Δεν έχουν αναφερθεί συνταγματικές απαιτήσεις.